| **בנק ישראל**  דוברות והסברה כלכלית |  | ‏ירושלים, כ' אדר ב', התשפ"ב  ‏‏23 מארס 2022 |
| --- | --- | --- |

הודעה לעיתונות:

התפתחות החוב של המגזר הפרטי הלא-פיננסי ברביע הרביעי של 2021

*לניתוח התפתחויות החוב בשנת 2021 כולה ראו* [*'החוב של המגזר הפרטי הלא-פיננסי'*](https://www.boi.org.il/he/NewsAndPublications/RegularPublications/Pages/MabatStat2021.aspx) *בחלק א' של פרסום 'מבט סטטיסטי 2021'.*

להלן תמצית ההתפתחויות בנתוני החוב של המגזר הפרטי הלא-פיננסי[[1]](#footnote-1) ברביע הרביעי של השנה:

* נרשמה עלייה משמעותית ביתרת החוב של **המגזר העסקי** של כ-41 מיליארדי ש"ח (3.9%) שמקורה בעיקר בעלייה ביתרת החוב לבנקים.
* יתרת **החוב לדיור של משקי הבית** המשיכה לגדול ברביע זה בהיקף משמעותי של כ-18 מיליארדים (4%), ונבעה בעיקר מעלייה בהיקף המשכנתאות החדשות שנטלו משקי הבית מהבנקים.
* ביתרת **החוב לא-לדיור** נרשמה ברביע הרביעי עלייה בהיקף של כ-8 מיליארדים (3.9%). ובכך נמשכה העלייה ביתרת זו שהחלה מסוף שנת 2020 לאחר ירידה בה בשנת 2020, על רקע משבר הקורונה.

1. החוב של המגזר העסקי הלא-פיננסי**[[2]](#footnote-2)**

* מהחטיבה למידע ולסטטיסטיקה נמסר, כי ברביע הרביעי של שנת 2021 גדלה יתרת החוב של המגזר העסקי בהיקף משמעותי של כ-41 מיליארדי ש"ח (3.9%) לרמה של כ-1.1 טריליונים. העלייה ביתרת החוב נבעה מגיוסי חוב נטו שהסתכמו בכ-50 מיליארדי ש"ח והורכבו בעיקרם מהלוואות בנקאיות ובעיקר לחברות מענפי השירותים הפיננסים, הבינוי והפעילויות בנדל"ן. העלייה ביתרת החוב קוזזה בחלקה כתוצאה מייסוף של כ-9.6% בשער החליפין של השקל מול הדולר שהקטין את השווי של החוב הנקוב במט"ח והצמוד לו. השפעות אלו הביאו לכך כי ברביע זה נרשם שיעור שינוי שנתי חיובי וגבוה של כ-18% ביתרת החוב לבנקים. גם החוב למלווים חוץ-בנקאיים גדל ברביע זה בשיעור של כ-7%. (איורים 1,2).
* ברביע הרביעי של השנה **הנפיק המגזר העסקי** אג"ח בשווי של כ-14 מיליארדי ש"ח, גבוה מממוצע הגיוסים הרבעוני של ארבעת הרביעים הקודמים (כ-12 מיליארדים בממוצע לרביע). חברות מענף הנדל"ן והבינוי ממשיכות להוביל בגיוסים – כשני שליש מההנפקות ברביע זה בוצעו על ידן; הנפקות של חברות מענף התעשייה והגז, היוו כ-17% מסך הגיוס ברביע זה.

בחודש ינואר 2022 הנפיק המגזר העסקי אג"ח בשווי של כ-6 מיליארדי ש"ח, גבוה ממוצע הגיוסים ב-12 החודשים הקודמים שעמד על כ-4 מיליארדים. (איור 3).

* ברביע הרביעי של השנה **המרווח[[3]](#footnote-3) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** התרחב מעט לכ-1.22 נק' האחוז, זאת לאחר הצטמצמות שנרשמה החל מהרביע השני של שנת 2020. בחודש ינואר 2022 מרווח זה נותר כמעט ללא שינוי. (איור 4).

**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי1 

**איור 1: אומדן לתנועות של סך החוב של המגזר העסקי הלא-פיננסי**

איור 1: אומדן לתנועות של סך החוב של המגזר העסקי הלא-פיננסי

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

איור 3: הנפקות אג"ח של המגזר העסקי הלא-פיננסי במהלך הרביע, לפי ענפים 

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)


1. החוב של משקי הבית

* **יתרת החוב של משקי הבית** ברביע הרביעי של שנת 2021 המשיכה לגדול בכ-26 מיליארדים (4%), הן בחוב לדיור והן בחוב לא-לדיור, לרמה של כ-691 מיליארדי ש"ח. נמשכה העלייה ביתרת **החוב לדיור** (כ-18 מיליארדי ש"ח) וכן בשיעור הגידול בה שעמד על כ-4% ברביע זה; גם יתרת **החוב לא-לדיור** המשיכה לגדול ברביע זה בשיעור דומה של כ-3.9% (לעומת גידול של כ-2.5% ברביע הקודם) לרמה של כ-214 מיליארדים. בכך נמשכה העלייה ביתרת זו שהחלה מסוף שנת 2020 לאחר ירידה שחלה בה בשנת 2020, על רקע משבר הקורונה. (איור 5).
* ברביע הרביעי של שנת 2021 נטילת משכנתאות חדשות הסתכמה בכ-34 מיליארדי ש"ח, גבוה מעט מסכום הנטילות ברביע הקודם, וגבוה משמעותית מהממוצע הרבעוני של השנים שלפני כן. בחודשים ינואר-פברואר 2022 נמשכה העלייה בנטילת משכנתאות חדשות והן הסתכמו בממוצע חודשי של כ-11 מיליארדי ש"ח. (איור 6).


**לוח 2: יתרות החוב של משקי הבית1**

לוח 2: יתרות החוב של משקי הבית1 

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](http://www.boi.org.il/he/DataAndStatistics/Pages/MainPage.aspx?Level=4&Sid=53&SubjectType=2), קישור [לנתוני משכנתאות](http://www.boi.org.il/he/BankingSupervision/Data/Pages/Tables.aspx?ChapterId=13), קישור לנתוני [מחירים בבנקים](http://www.boi.org.il/he/BankingSupervision/Data/Pages/Tables.aspx?ChapterId=6).

1. נתוני החוב לבנקים מבוססים על נתוני המאזניים החודשיים ולא על נתוני הדוחות הכספיים השנתיים, שכן נכון למועד כתיבת הודעה זו טרם פורסמו לציבור נתוני הדוחות ל-2021 . [↑](#footnote-ref-1)
2. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-2)
3. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-3)